ddrg/super_eurlex huggingface dataset:
E. PROTECŢIA NATURII

31992 L 0043: Directiva 92/43/CEE a Consiliului din 21 mai 1992 privind conservarea habitatelor naturale şi a speciilor de faună şi floră sălbatică (JO L 206, 22.7.1992, p. 7), modificată ultima dată de:

- 31997 L 0062: Directiva 97/62/CE a Consiliului din 27.10.1997 (JO L 305, 8.11.1997, p. 42).

Până la 1 mai 2009, Comisia prezintă Consiliului un raport privind continuarea aplicării exceptării geografice pentru Lynx lynx în temeiul anexei IV la Directiva 92/43/CEE, luând în considerare mai ales viabilitatea populaţiei de Lynx lynx şi efectele sale asupra altor specii de animale sălbatice. Pe baza acestuia, Consiliul reexaminează exceptarea şi poate decide încetarea aplicării sale, hotărând cu majoritate calificată la propunerea Comisiei.

--------------------------------------------------
9. UNIUNEA VAMALĂ

31987 R 2658: Regulamentul (CEE) nr. 2658/87 al Consiliului din 23 iulie 1987 privind privind Nomenclatura tarifară şi statistică şi Tariful Vamal Comun (JO L 256, 7.9.1987, p. 1), modificat ultima dată de:

- 32002 R 0969: Regulamentul (CE) nr. 969/2002 al Comisiei din 6.6.2002 (JO L 149, 7.6.2002, p. 20).

(a) Prin derogare de la articolul 5 alineatul (1) din Regulamentul (CEE) nr. 2658/87, Ungaria poate să deschidă, până la sfârşitul celui de-al treilea an de la data aderării sau până la 31 decembrie 2007 dacă această dată este mai apropiată, un contingent tarifar anual pentru aluminiu nealiat (Cod NC 76011000), conform următorului calendar:

- un contingent maxim de 110000 tone, la o rată de de 2% ad valorem, sau o treime din taxa vamală aplicabilă în UE dacă această cifră este mai mare, în primul an;

- un contingent maxim de 70000 tone, la o rată de 4% ad valorem, sau două treimi din taxa vamală aplicabilă în UE dacă această cifră este mai mare, în al doilea an;

- un contingent maxim de 20000 tone, la o rată de 4% ad valorem, sau două treimi din taxa vamală aplicabilă în UE dacă această cifră este mai mare, în al treilea an;

cu condiţia ca mărfurile în cauză:

- să fie puse în liberă circulaţie pe teritoriul Ungariei şi să fie consumate acolo sau să sufere acolo prelucrări care le conferă origine comunitară, şi

- să rămână sub supraveghere vamală conform dispoziţiilor comunitare relevante privind utilizarea finală conform dispoziţiilor articolelor 21 şi 82 din Regulamentul (CEE) nr. 2913/92 al Consiliului de stabilire a Codului Vamal Comunitar [7].

(b) Dispoziţiile susmenţionate se aplică numai dacă se prezintă o licenţă emisă de autorităţile maghiare competente, care atestă că mărfurile în cauză cad sub incidenţa dispoziţiilor susmenţionate, ca document justificativ anexat declaraţiei de liberă circulaţie.

(c) Comisia şi autorităţile maghiare competente iau toate măsurile necesare pentru a se asigura că consumul final al produsului în cauză sau prelucrarea care îi conferă origine comunitară are loc pe teritoriul Ungariei.

[7] JO L 302, 19.10.1992, p. 1. Regulament modificat ultima dată de Regulamentul (CE) nr. 2700/2000 al Parlamentului European şi al Consiliului (JO L 311, 12.12.2000, p. 17).

--------------------------------------------------
7. FISCALITATE

31977 L 0388: Directiva 77/388/CEE a şasea Directivă a Consiliului din 17 mai 1977 privind armonizarea legislaţiilor statelor membre referitoare la impozitul pe cifra de afaceri - sistemul comun privind taxa pe valoarea adăugată: bază unitară de evaluare (JO L 145, 13.6.1977, p. 1), modificată ultima dată de:

- 32002 L 0038: Directiva 2002/38/CE a Consiliului din 7.5.2002 (JO L 128, 15.5.2002, p. 41).

1. Prin derogare de la articolul 12 alineatul (3) litera (a) din Directiva 77/388/CEE, Malta poate menţine o scutire cu rambursare a impozitului plătit în etapa precedentă pentru furnizarea alimentelor pentru consum uman şi a produselor farmaceutice până la 1 ianuarie 2010.

2. În scopul aplicării articolului 28 alineatul (3) litera (b) din Directiva 77/388/CEE, Malta poate menţine următoarele scutiri:

(a) de la taxa pe valoarea adăugată pentru transportul de pasageri intern, transportul de pasageri internaţional şi transportul de pasageri interinsular menţionate la punctul 17 din anexa F la directivă, până la îndeplinirea condiţiei stabilite în articolul 28 alineatul (4) din directivă sau pe perioada în care aceeaşi scutire este aplicată de oricare dintre actualele state membre, dacă această dată este mai apropiată,

(b) de la taxa pe valoarea adăugată fără a lua în considerare TVA-ul la inputuri, pentru furnizarea de apă de către un organism de drept public, la care se face referire la punctul 12 din anexa F la directivă, până la îndeplinirea condiţiei stabilite în articolul 28 alineatul (4) din directivă sau pe perioada în care aceeaşi scutire este aplicată de oricare dintre actualele state membre, dacă această dată este mai apropiată,

(c) de la taxa pe valoarea fără a lua în considerare TVA-ul la inputuri, pentru furnizarea de clădiri sau terenuri de construcţii, la care se face referire la punctul 16 din anexa F la directivă, până la îndeplinirea condiţiei stabilite în articolul 28 alineatul (4) din directivă sau pe perioada în care aceeaşi scutire este aplicată de oricare dintre actualele state membre, dacă această dată este mai apropiată.

--------------------------------------------------
44. Declaraţia Comisiei Comunităţilor Europene cu privire la concluziile Conferinţei de aderare cu Letonia

Reabilitarea terenurilor abandonate, de exemplu pentru restabilirea condiţiilor de mediu tradiţionale şi/sau prevenirea peisajelor închise, poate beneficia de sprijin în conformitate cu articolul 33 din Regulamentul (CE) nr. 1257/1999 în cadrul Documentului unic de programare, obiectivul I.

Articolul 33 oferă diferite posibilităţi în această privinţă; de pildă la liniuţa a opta privind gestionarea resurselor de apă pentru agricultură, dar în special la liniuţa a unsprezecea, conform căreia se poate furniza sprijin pentru protecţia mediului în ceea ce priveşte agricultura, silvicultura şi conservarea peisajelor, precum şi îmbunătăţirea bunăstării animalelor. Acest sprijin ar putea fi acordat sub forma unei plăţi unice pentru reabilitarea ecologică a terenurilor abandonate.

Măsura propusă nu ar trebui să aibă ca scop distinct revenirea terenurilor la o producţie agricolă acoperită de organizaţii comune ale pieţelor sau la sistemul în care se plătesc subvenţii pentru ca terenul sa fie lăsat în stare de pârloagă. Cu toate acestea, terenurile care aparţin fermierilor şi care fac obiectul unei reabilitări după cum se prevede mai sus ar putea fi folosite de fermierii respectivi în combinaţie cu terenurile lor agricole existente, în scopul modificării metodelor lor curente de producţie agricolă în moduri care să asigure protecţia mediului şi păstrarea spaţiului rural. În acest caz, se poate acorda sprijin suplimentar în conformitate cu măsura agro-ecologică prevăzută în articolul 22 din Regulamentul (CE) nr. 1257/1999.

--------------------------------------------------
Jurnalul Oficial L 236 , 23/09/2003 p. 0912 - 0912



C. CONTROLUL POLUĂRII INDUSTRIALE ŞI GESTIONAREA RISCURILOR 31996 L 0061: Directiva 96/61/CE a Consiliului din 24 septembrie 1996 privind prevenirea şi controlul integrat al poluării (JO L 257, 10.10.1996, p. 26). Prin derogare de la prevederile articolului 5 alineatul (1) din Directiva 96/61/CE a Consiliului, cerinţele privind eliberarea de autorizaţii pentru instalaţiile existente nu se aplică în Slovenia următoarelor instalaţii până la data indicată pentru fiecare instalaţie, în ceea ce priveşte obligaţia ca instalaţiile în cauză să funcţioneze cu respectarea valorilor limită de emisie sau a parametrilor sau a măsurilor tehnice echivalente bazate pe cele mai bune practici disponibile în sensul articolului 9 alineatele (3) şi (4): - SŽ Acroni, Jesenice, 30 octombrie 2010; - SŽ Metal Ravne, Koroškem, 30 octombrie 2011; - IMP Livar, Ivančna Gorica, 30 octombrie 2008; - Mariborska livarna, Maribor, 30 octombrie 2011; - IGM Zagorje, Zagorje, 30 octombrie 2011; - Steklarna Rogaška, Rogaška, 30 octombrie 2010; - Komunala Nova Gorica, Nova Gorica, 30 octombrie 2008; - Komunala Trbovlje, Trbovlje, 30 octombrie 2008; - Radeče papir, Radeče, 30 octombrie 2010; - Industrija usnja Vrhnika, Vrhnika, 30 octombrie 2010; - Ljubljanske mlekarne, Ljubljana, 30 octombrie 2011; - Kmetijski kombinat Ptuj, Ptuj, 30 octombrie 2010; - Farma Ihan, Domžale, 30 octombrie 2010; - Farma Stična, Stična, 30 octombrie 2010; - Ljutomerčan Cven, Cven, 30 octombrie 2010. Pentru toate aceste instalaţii se eliberează autorizaţii pe deplin coordonate până la 30 octombrie 2007, conţinând calendare cu obligativitate individuală pentru îndeplinirea conformităţii depline. Autorizaţiile în cauză asigură conformarea la principiile generale ce reglementează obligaţiile de bază pentru operatori stabilite în articolul 3 din directivă până la 30 octombrie 2007. --------------------------------------------------
31. Declaraţia Republicii Letonia cu privire la ponderarea voturilor în Consiliu

Declaraţia nr. 20 anexată Tratatului de la Nisa a stabilit că Republicii Letonia i se vor aloca patru voturi dintr un total de 345 de voturi în Consiliu începând de la 1 ianuarie 2005, în ipoteza unei Uniuni cu 27 de state membre.

Ţinând seama de necesitatea de a se asigura o reprezentare adecvată, comparabilă şi paritară a statelor membre în Consiliu în funcţie de dimensiunea populaţiei lor, Republica Letonia declară că îşi rezervă dreptul de a discuta problema ponderării voturilor în Consiliu la următoarea Conferinţă Interguvernamentală.

--------------------------------------------------
F. TEXTILE ŞI ÎNCĂLŢĂMINTE

1. 31994 L 0011: Directiva 94/11/CE a Parlamentului European şi a Consiliului, din 23 martie 1994 de apropiere a dispoziţiilor legale, de reglementare şi administrative ale statelor membre referitoare la etichetarea materialelor folosite la producerea principalelor componente ale articolelor de încălţăminte destinate vânzării către consumatori (JO L 100, 19.4.1994, p. 37).

(a) La punctul 1 litera (a) din anexa I, după cuvintele "P Parte superior" se adaugă următorul text:

"CZ | Vrch |

EST | Pealne |

LV | Virsa |

LT | Viršus |

HU | Felsőrész |

M | Wiċċ |

PL | Wierzch |

SI | Zgornji del |

SK | Vrch"; |

(b) La punctul 1 litera (b) din anexa I, după cuvintele "P Forro e Palmilha" se adaugă următorul text:

"CZ | Podšívka a stélka |

EST | Vooder ja sisetald |

LV | Odere un ieliekamā saistzole |

LT | Pamušalas ir įklotė |

HU | Bélés és fedőtalpbélés |

M | Inforra u suletta |

PL | Podszewka z wyściółką |

SI | Podloga in vložek (steljka) |

SK | Podšívka a stielka"; |

(c) La punctul 1 litera (c) din anexa I, după cuvintele "P Sola" se adaugă următorul text:

"CZ | Podešev |

EST | Välistald |

LV | Ārējā zole |

LT | Padas |

HU | Járótalp |

M | Pett ta' barra |

PL | Spód |

SI | Podplat |

SK | Podošva"; |

(d) La punctul 2 litera (a) punctul (i) din anexa I, după cuvintele "P Couros e peles curtidas" se adaugă următorul text:

"CZ | Useň |

EST | Nahk |

LV | Āda |

LT | Oda |

HU | Bőr |

M | Ġilda |

PL | Skóra |

SI | Usnje |

SK | Useň"; |

(e) La punctul 2 litera (a) punctul (ii) din anexa I, după cuvintele "P Couro revestido" se adaugă următorul text:

"CZ | Povrstvená useň |

EST | Kaetud nahk |

LV | Pārklāta āda |

LT | Padengta oda |

HU | Bevonatos bőr |

M | Ġilda miksija |

PL | Skóra pokryta |

SI | Krito usnje |

SK | Povrstvená useň"; |

(f) La punctul 2 litera (b) din anexa I, după cuvintele "P Téxteis" se adaugă următorul text:

"CZ | Textilie |

EST | Tekstiil |

LV | Tekstilmateriāls |

LT | Tekstilė |

HU | Textil |

M | Tessut |

PL | Materiał włókienniczy |

SI | Tekstil |

SK | Textil"; |

(g) La punctul 2 litera (c) din anexa I, după cuvintele "P Outros materiais" se adaugă următorul text:

"CZ | Ostatní materiály |

EST | Teised materjalid |

LV | Citi materiāli |

LT | Kitos medžiagos |

HU | Egyéb anyag |

M | Materjal ieħor |

PL | Inny materiał |

SI | Drugi materiali |

SK | Iný materiál". |

2. 31996 L 0074: Directiva 96/74/CE a Parlamentului European şi a Consiliului, din 16 decembrie 1996 privind denumirile produselor textile (JO L 32, 3.2.1997, p. 38), modificată de:

- 31997 L 0037: Directiva 97/37/CE a Comisiei, din 19.6.1997 (JO L 169, 27.6.1997, p. 74).

În articolul 5 alineatul (1) se adaugă următoarele menţiuni:

"– "střižní vlna",

– "uus vill",

– "pirmlietojuma vilna" sau "cirptā vilna",

– "natūralioji vilna",

– "élőgyapjú",

– "suf verġni",

– "żywa wełna",

– "runska volna",

– "strižná vlna"."

--------------------------------------------------
A. LEGISLAŢIA PRIVIND AGRICULTURA

1. 31997 R 2597: Regulamentul (CE) nr. 2597/97 al Consiliului din 18 decembrie 1997 de stabilire a unor norme suplimentare privind organizarea comună a pieţei laptelui şi produselor lactate în ceea ce priveşte laptele de consum (JO L 351, 23.12.1997, p. 13), modificat ultima dată de:

- 31999 R 1602: Regulamentul (CE) nr. 1602/1999 al Consiliului din 19.7.1999 (JO L 189, 22.7.1999, p. 43).

Prin derogare de la articolul 3 alineatul (1) litera (b) din Regulamentul (CE) nr. 2597/97, cerinţele privind conţinutul de grăsime nu se aplică laptelui de consum produs în Ungaria pe o perioadă de cinci ani de la data aderării, în măsura în care Ungaria poate să comercializeze lapte cu un conţinut de grăsime de 2,8% (m/m) ca lapte de consum. Laptele de consum care nu corespunde cerinţelor privind conţinutul de grăsime poate fi comercializat numai în Ungaria sau exportat în ţări terţe.

2. 31999 R 1493: Regulamentul (CE) nr. 1493/1999 al Consiliului din 17 mai 1999 privind organizarea comună a pieţei vitivinicole (JO L 179, 14.7.1999, p. 1), modificat ultima dată de:

- 32001 R 2585: Regulamentul (CE) nr. 2585/2001 al Consiliului din 19.12.2001 (JO L 345, 29.12.2001, p. 10).

Prin derogare de la anexa V punctul (C)(2)(d) la Regulamentul (CE) nr. 1493/1999, timp de zece ani de la data aderării este permisă o concentraţie minimă naturală de 7,7% vol. a vinurilor de masă în toate regiunile viticole ale Ungariei.

3. 32002 R 0753: Regulamentul (CE) nr. 753/2002 al Comisiei din 29 aprilie 2002 de stabilire a anumitor norme de aplicare a Regulamentului (CE) nr. 1493/1999 al Consiliului în ceea ce priveşte desemnarea, denumirea, prezentarea şi protejarea anumitor produse vitivinicole (JO L 118, 4.5.2002, p. 1).

Prin derogare de la anexa II la Regulamentul (CE) nr. 753/2002, până la 31 decembrie 2008 este permisă utilizarea denumirii de "Rizlingszilváni" ca sinonim pentru varietatea "Müller Thurgau" pentru vinuri produse în Ungaria şi comercializate exclusiv în Ungaria.

--------------------------------------------------
A. LEGISLAŢIA PRIVIND AGRICULTURA

1. Tratatul de instituire a Comunităţii Europene, titlul VI, capitolul 1, Reguli privind concurenţa.

Prin derogare de la din articolele 87 şi 88 din Tratatul CE, Cipru poate, pe o perioadă de 5 ani de la data aderării, să acorde ajutor de stat pentru a garanta că venitul mediu al famiilor din anumite regiuni defavorizate nu este mai mic de 80% din venitul familial mediu naţional. Acest ajutor se acordă numai agricultorilor care participă la programele de dezvoltare rurală altele decât cele legate de articolele 4, 5, 6, 7, 25, 26, 27 şi 28 din Regulamentul (CE) nr. 1257/1999 al Consiliului din 17 mai 1999 privind ajutorul acordat din Fondul European de Orientare şi Garantare Agricolă (FEOGA) pentru dezvoltare rurală şi de modificare şi abrogare a unor regulamente [1].

Cipru prezintă Comisiei un raport anual privind punerea în aplicare a acestor măsuri de acordare de ajutor de stat, indicând forma ajutorului şi sumele acestuia.

2. 31996 R 2200: Regulamentul (CE) 2200/96 al Consiliului din 28 octombrie 1996 privind organizarea comună a pieţei fructelor şi legumelor (JO L 297, 21.11.1996, p. 1), modificat ultima dată de:

- 32002 R 1881: Regulamentul (CE) nr. 1881/2002 al Consiliului din 14.10.2002 (JO L 285, 23.10.2002, p. 13).

Prin derogare de la articolul 23 alineatul (4) din Regulamentul (CE) nr. 2200/96, plafoanele pentru indemnizaţia de retragere stabilite în articolul 23 alineatul (3) se aplică în Cipru timp de 5 ani de la data aderării. Pentru anii comerciali 2004/2005 – 2008/2009 aceste plafoane sunt de 20% din cantitatea comercializatăp pentru mere, pere, piersici şi struguri de masă şi de 10% pentru citrice.

3. 31997 R 2597: Regulamentul (CE) nr. 2597/97 al Consiliului din 18 decembrie 1997 de stabilire a unor norme suplimentare privind organizarea comună a pieţei laptelui şi produselor lactate în ceea ce priveşte laptele de consum (JO L 351, 23.12.1997, p. 13), modificat ultima dată de:

- 31999 R 1602: Regulamentul (CE) nr. 1602/1999 al Consiliului din 19.7.1999 (JO L 189, 22.7.1999, p. 43).

Prin derogare de la articolul 3 alineatul (1) litera (b) din Regulamentul (CE) nr. 2597/97, cerinţele privind conţinutul minim de grăsime în laptele integral nu se aplică laptelui de consum produs în Cipru pe o perioadă de cinci ani de la data aderării. Laptele de consum care nu corespunde cerinţelor privind conţinutul de grăsime poate fi comercializat numai în Cipru sau exportat într-o ţară terţă.

4. 31999 R 1254: Regulamentul (CE) nr. 1254/1999 al Consiliului din 17 mai 1999 privind organizarea comună a pieţei în sectorul cărnii de vită şi mânzat (JO L 160, 26.6.1999, p. 21), modificat ultima dată de:

- 32001 R 2345: Regulamentul (CE) nr. 2345/2001 al Comisiei din 30.11.2001 (JO L 315, 1.12.2001, p. 29).

Prin derogare de la articolul 12 alineatul (1) din Regulamentul (CE) nr. 1254/1999, în Cipru aplicarea factorului de denistate se introduce progresiv în manieră lineară de la 4,5 LU pe hectar pentru primul an după aderare la 1,8 LU pe hectar la cinci ani după aderare.

[1] JO L 160, 26.6.1999, p. 80.

--------------------------------------------------
Jurnalul Oficial L 236 , 23/09/2003 p. 0048 - 0048



ARTICOLUL 51 Adaptările statutelor şi regulamentelor de procedură ale comitetelor instituite prin Tratatele originare, impuse de aderare, se efectuează cât mai repede posibil după aderare. --------------------------------------------------
A. CALITATEA AERULUI

31994 L 0063: Directiva 94/63/CE a Parlamentului European şi a Consiliului din 20 decembrie 1994 privind controlul emisiilor de compuşi organici volatili (COV) rezultaţi din depozitarea benzinei şi din distribuţia sa de la terminale la staţiile de benzină (JO L 365, 31.12.1994, p. 24).

1. Prin derogare de la articolul 4 şi anexa II din Directiva 94/63/CE, cerinţele pentru echipamente de încărcare şi descărcare la terminale nu se aplică în Malta până la 31 decembrie 2004 în cazul a 4 rampe de la terminalul Enemalta cu o cantitate tranzitată mai mare de 25000 de tone/an.

2. Prin derogare de la articolul 5 din Directiva 94/63/CE, cerinţele pentru containerele mobile existente la terminale nu se aplică în Malta până la 31 decembrie 2004 în cazul a 25 de autocisterne.

3. Prin derogare de la articolul 6 şi anexa III din Directiva 94/63/CE, cerinţele pentru încărcarea instalaţiilor de depozitare existente în staţiile de benzină nu se aplică în Malta:

- până la 31 decembrie 2004 în cazul a 61 de staţii de benzină cu un total tranzitat mai mare de 1000 m3/an;

- până la 31 decembrie 2004 în cazul a 13 staţii de benzină cu un total tranzitat mai mare de 500 m3/an;

- până la 31 decembrie 2004 în cazul a 8 staţii de benzină cu un total tranzitat mai mic sau egal cu 500 m3/an.

--------------------------------------------------
ARTICOLUL 28

(1) Pentru a ţine seama de aderarea noilor state membre, bugetul general al Comunităţilor Europene pentru exerciţiul financiar 2004 se adaptează prin intermediul unui buget rectificativ care intră în vigoare la 1 mai 2004.

(2) Cele douăsprezece douăsprezecimi lunare din resursele TVA şi VNB pe care noile state membre trebuie să le achite în cadrul acestui buget rectificativ, precum şi adaptarea retroactivă a douăsprezecimilor lunare aferente perioadei ianuarie – aprilie 2004 care se aplică numai statelor membre actuale se transformă în optimi exigibile în perioada mai – decembrie 2004. Adaptările retroactive care rezultă dintr-un buget rectificativ ulterior adoptat în 2004 sunt, de asemenea, transformate în părţi egale exigibile până la sfârşitul anului.

--------------------------------------------------
Jurnalul Oficial L 236 , 23/09/2003 p. 0980 - 0980



30. Declaraţia Republicii Estonia cu privire la siguranţa alimentară În ceea ce priveşte ţările terţe, Estonia se va conforma pe deplin cerinţelor Regulamentului (CE) nr. 178/2002 al Parlamentului European şi al Consiliului din 28 ianuarie 2002 de stabilire a principiilor generale şi a cerinţelor legislaţiei alimentare, de instituire a Autorităţii Europene pentru Siguranţa Alimentară şi de stabilire a procedurilor în materie de siguranţă alimentară. --------------------------------------------------
Jurnalul Oficial L 236 , 23/09/2003 p. 0821 - 0821



A. CALITATEA AERULUI 31999 L 0032: Directiva 1999/32/CE a Consiliului din 26 aprilie 1999 privind reducerea conţinutului în sulf al anumitor combustibili lichizi şi de modificare a Directivei 93/12/CEE (JO L 121, 11.5.1999, p. 13). Prin derogare de la articolul 3 alineatul (1) şi articolul 4 alineatul (1) din Directiva 1999/32/CE, cerinţele privind benzina şi motorina nu se aplică în Cipru pe o perioadă de cinci ani de la data aderării. În această perioadă, Cipru poate solicita o derogare de la articolul 3 alineatele (2) şi (5) şi de la articolul 4 alineatele (3) şi (4) din această Directivă. --------------------------------------------------
1. LIBERA CIRCULAŢIE A MĂRFURILOR

1. 32001 L 0082: Directiva 2001/82/CE a Parlamentului European şi a Consiliului din 6 noiembrie 2001 de instituire a unui cod comunitar cu privire la medicamentele veterinare (JO L 311, 28.11.2001, p. 1).

Prin derogare de la cerinţele de calitate, securitate şi eficacitate stabilite în Directiva 2001/82/CE, autorizaţiile de comercializare pentru produsele farmaceutice din listă (în apendicele A la această anexă, furnizată de Lituania într-o singură limbă) emise în temeiul legii lituaniene înainte de data aderării rămân valabile până la data la care sunt reînnoite în conformitate cu acquis-ul şi cu calendarul stabilit în lista mai sus menţionată, sau până la 1 ianuarie 2007, dacă această dată este mai apropiată. Fără să aducă atingere dispoziţiilor din titlul III, capitolul 4 din directivă, autorizaţiile de comercializare care fac obiectul acestei derogări nu beneficiază de recunoaştere reciprocă în statele membre.

2. 32001 L 0083: Directiva 2001/83/CE a Parlamentului European şi a Consiliului din 6 noiembrie 2001 de instituire a unui cod comunitar cu privire la medicamentele de uz uman (JO L 311, 28.11.2001, p. 67).

Prin derogare de la cerinţele de calitate, securitate şi eficacitate stabilite în Directiva 2001/83/EC, autorizaţiile de comercializare pentru produsele farmaceutice din listă (în apendicele A la această anexă, furnizată de Lituania într-o singură limbă) emise în temeiul legii lituaniene înainte de data aderării rămân valabile până la data la care sunt reînnoite în conformitate cu acquis-ul şi cu calendarul stabilit în lista mai sus menţionată, sau până la 1 ianuarie 2007, dacă această dată este mai apropiată. Fără să aducă atingere dispoziţiilor din titlul III, capitolul 4, din directivă, autorizaţiile de comercializare care fac obiectul acestei derogări nu beneficiază de recunoaştere reciprocă în statele membre.

--------------------------------------------------